text: অক্ষরবৃত্ত ছন্দ (মিশ্রকলাবৃত্ত/তানপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং মাত্রাবৃত্ত ছন্দ। অক্ষরবৃত্ত ছন্দে লেখা কবিতাগুলোর মূলপর্ব সাধারণত ৮ বা ১০ হয় । এছাড়া
  অক্ষর বৃত্ত ছন্দ ৮✝৮, ৮✝৬, ৮✝৪, ৮✝২
  হতে পারে।
  
  বৈশিষ্ট্য 
  
  অক্ষরবৃত্ত ছন্দে মূল পর্ব ৮ বা ১০ মাত্রার হয়।
   অক্ষরবৃত্ত ছন্দে মুক্তাক্ষর ১ মাত্রা, যুক্তাক্ষর শব্দের প্রথমে ও মাঝে ১ মাত্রা কিন্তু শব্দের শেষে যুক্তাক্ষর ২ মাত্রা।
   অক্ষরের শেষে স্বরধ্বনি থাকলে ১ মাত্রা গুনতে হয়।
   অক্ষরের শেষে ব্যঞ্জনধ্বনি আছে, এমন অক্ষর শব্দের শেষে থাকলে ২ মাত্রা হয়; শব্দের শুরুতে বা মাঝে থাকলে ১ মাত্রা হয়।
   কোন শব্দ এক অক্ষরের হলে, এবং সেই অক্ষরের শেষে ব্যঞ্জনধ্বনি থাকলে, সেই অক্ষরটির মাত্রা ২ হয়।
   কোন সমাসবদ্ধ পদের শুরুতে যদি এমন অক্ষর থাকে, যার শেষে ব্যঞ্জনধ্বনি আছে, তবে সেই অক্ষরের মাত্রা ১ বা ২ হতে পারে।
   অক্ষরবৃত্ত ছন্দে লিখা কবিতার আবৃত্তি ধীরগতি হয়।
  
  নামকরণ
  
  প্রাচীনতম এ বাংলা ছন্দকে রবীন্দ্রনাথ নাম দিয়েছেন 'পয়ার জাতীয় ছন্দ', ডেকেছেন 'সাধু বাংলার ছন্দ বলে'। প্রবোধচন্দ্র দিয়েছেন অনেক নাম - 'বিশিষ্ট কলামাত্রিক', 'জটিলকলাবৃত্ত' 'মিশ্রকলাবৃত্ত' ও 'অক্ষরবৃত্ত'। পরবর্তীতে 'অক্ষরবৃত্ত' নামটিই ব্যবহৃত হয় বেশি।
  
  ছন্দ বিশ্লেষণ
  
  হে কবি, নীরব কেন/ফাগুন যে এসেছে ধরায় ৮+১০
  বসন্তে বরিয়া তুমি/লবে না কি তব বন্দনায় ৮+১০
  কহিল সে স্নিগ্ধ আঁখি তুলি-  ১০
  দক্ষিণ দুয়ার গেছে খুলি?  ১০
  
  (তাহারেই পড়ে মনে; সুফিয়া কামাল)
  
  কবিতাটির মূল পর্ব ৮ ও ১০ মাত্রার। স্তবক দুইটি পর্বের হলেও এক পর্বেরও স্তবক আছে।
  
  এখন, মাত্রা গণনা করলে দেখা যায়,
  
   প্রথম চরণের,
  
  প্রথম পর্ব- হে কবি, নীরব কেন; হে কবি- হে+ক+বি = ৩ মাত্রা (তিনটি অক্ষরের প্রতিটির শেষে স্বরধ্বনি থাকায় প্রতিটি ১ মাত্রা); নীরব- নী+রব = ১+২ = ৩ মাত্রা (শব্দের শেষের অক্ষরের শেষে ব্যঞ্জনধ্বনি থাকায় সেটি ২ মাত্রা); কেন- কে+ন = ১+১ = ২ মাত্রা; মোট ৮ মাত্রা
  
  আবার দ্বিতীয় চরণের,
  
  দ্বিতীয় পর্ব- লবে না কি তব বন্দনায়; লবে- ল+বে = ২ মাত্রা; না কি তব = না+কি+ত+ব = ৪ মাত্রা; বন্দনায়- বন+দ+নায় = ১+১+২ = ৪ মাত্রা (বন- অক্ষরের শেষে ব্যঞ্জনধ্বনি থাকলেও অক্ষরটি শব্দের শেষে না থাকায় এর মাত্রা ১ হবে; আবার নায়- অক্ষরের শেষে ব্যঞ্জনধ্বনি- য় থাকায়, এবং অক্ষরটি শব্দের শেষে থাকায় এর মাত্রা হবে ২; মোট ১০ মাত্রা।
  
  অক্ষর বৃত্ত ছন্দ এর উদাহরণ কবিতা ছন্দ বিশ্লেষন.....
  
  সকালে উঠিয়া আমি/ মনে মনে বলি,
  
  সারাদিন আমি যেন/ ভাল হয়ে চলি।
  
  আদেশ করেন যাহা/ মোর গুরুজনে,
  
  আমি যেন সেই কাজ/ করি ভাল মনে।
  
  ভাইবোন সকলেরে /যেন ভালবাসি,
  
  এক সাথে থাকি যেন /সবে মিলেমিশি।
  
  ভাল ছেলেদের সাথে /মিশে করি খেলা,
  
  পাঠের সময় যেন /নাহি করি হেলা।
  
  সুখী যেন নাহি হই /আর কারো দুখে,
  
  মিছে কথা কভু যেন/ নাহি আসে মুখে।
  
  সাবধানে যেন লোভ /সামলিয়ে থাকি,
  
  কিছুতে কাহারে যেন/ নাহি দেই ফাঁকি।
  ঝগড়া না করি যেন/ কভু কারো সনে,
  
  সকালে উঠিয়া এই /বলি মনে মনে।।
  
  অক্ষর বৃত্ত ৮✝৬,,
  কবিতা মদন মোহন .....তর্কালঙ্কার
  
  তথ্যসূত্র
  
  বিষয়শ্রেণী:বাংলা কবিতার ছন্দ
title: অক্ষরবৃত্ত ছন্দ